
		VÝZVA	

Poskytovateľ Ministerstvo investícií, regionálneho rozvoja a informatizácie Slovenskej republiky ako riadiaci orgán pre Program Slovensko, programové obdobie 2021 – 2027

vyhlasuje výzvu na predkladanie žiadostí o poskytnutie nenávratného finančného príspevku
	Identifikácia výzvy

	Názov výzvy
	Financovanie projektov TP oprávneného prijímateľa MŽP SR (SO) – 3  

	Kód výzvy
	PSK-MIRRI-977-2026-TP-KF 

	Priorita
	7P2. Technická pomoc KF

	Špecifický cieľ / Technická pomoc
	Technická pomoc

	Opatrenie
	Nerelevantné pre projekty technickej pomoci

	Výška finančných prostriedkov určených na vyčerpanie vo výzve (zdroj EÚ)
	16 701 380,10 EUR

	Výška finančných prostriedkov určených na vyčerpanie vo výzve (všetky zdroje)
	22 268 506,80 EUR

	Schéma štátnej pomoci / Schéma pomoci de minimis (ak relevantné)
	Nerelevantné pre projekty technickej pomoci



	Stručný cieľ výzvy

	Cieľom výzvy je urýchlenie implementácie fondov EÚ a zvýšenie jej kvality prostredníctvom zabezpečenia stabilných, kvalitných a odborne zdatných AK vrátane ich adekvátneho vybavenia a podpory. 
Hlavná aktivita bude zameraná na financovanie administratívnych kapacít a zamestnancov vykonávajúcich činnosti na základe dohôd o prácach vykonávaných mimo pracovného pomeru uzatvorených podľa Zákonníka práce, ktorí vykonávajú činnosti súvisiace s implementáciou fondov EÚ.



	Časové vymedzenie výzvy

	Typ výzvy
	otvorená

	Dátum vyhlásenia výzvy
	15. 07. 2026

	Dátum uzavretia výzvy alebo iná skutočnosť, na základe ktorej sa výzva uzavrie
	Výzva sa uzavrie z dôvodu vyčerpania disponibilných finančných prostriedkov alebo na základe riadne odôvodneného rozhodnutia poskytovateľa z dôvodu zabezpečenia riadnej fyzickej a/alebo finančnej implementácie programu (napr. z dôvodu nedostatočného dopytu zo strany žiadateľa). 
Presný dátum uzavretia výzvy zverejní poskytovateľ na webovom sídle www.eurofondy.gov.sk, prostredníctvom informačného monitorovacieho systému (ďalej len „ITMS21+“) na webovom sídle https://portal.itms21.sk.



	Financovanie projektu

	Miera spolufinancovania (intenzita pomoci)
	Poskytovateľ zabezpečí financovanie projektu v súlade s pravidlami Stratégie financovania  EFRR, ESF+, KF, FST a ENRAF na programové obdobie 2021 – 2027 (https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/strategia-financovania-efrr-esf-kf-fst-enraf-2021-2027/) nasledovne:
	
    Kategória 
       prijímateľa 

Zdroj 
financovania 
	Vybrané subjekty štátnej správy

	Zdroje EÚ
	KF
	75,00%

	Národné zdroje
	Štátny rozpočet
	25,00%

	
	Prijímateľ
	   0,00%

	Celkové výdavky
	Spolu
	100,00%




	Fond
	Kohézny fond



	Podmienky poskytnutia príspevku

	Podmienky poskytnutia príspevku (ďalej ako „PPP“) predstavujú súbor podmienok, ktoré sú konkrétne určené v tejto výzve. Overenie splnenia PPP je nevyhnutnou podmienkou pre vydanie rozhodnutia o schválení ŽoNFP. PPP sa uplatňujú aj počas obdobia realizácie projektu v závislosti od ukončenia ich uplatniteľnosti.

	Oprávnenosť žiadateľa: 
	V rámci tejto výzvy je oprávneným žiadateľom Ministerstvo životného prostredia Slovenskej republiky ako sprostredkovateľský orgán (v texte aj „MŽP SR (SO)“).
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 1. Identifikácia žiadateľa.
Plnomocenstvo pre zastupovanie vo veci ŽoNFP - relevantné, ak je osoba konajúca v mene oprávneného žiadateľa odlišná od štatutárneho orgánu (Príručka pre žiadateľa, príloha č. 5 tejto výzvy).
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP; ITMS21+.

Plnomocenstvo pre zastupovanie vo veci ŽoNFP - relevantné, ak je osoba konajúca v mene oprávneného žiadateľa odlišná od štatutárneho orgánu (Príručka pre žiadateľa, príloha č. 5 tejto výzvy).

Ukončenie uplatniteľnosti PPP: Do skončenia trvania zmluvy o poskytnutí NFP[footnoteRef:1]. [1:  Slovné spojenie „skončenie trvania zmluvy o poskytnutí NFP“ nezahŕňa výnimky podľa čl. 5 ods. 5.2 vzoru Zmluvy o poskytnutí NFP pre niektoré články Zmluvy, ktoré majú osobitne stanovenú účinnosť.] 


	Oprávnenosť aktivít projektu:
	Hlavná aktivita projektu musí byť vo vecnom súlade s oprávnenou akciou, na realizáciu ktorej je vyhlásená táto výzva. Oprávnený na poskytnutie príspevku je výlučne projekt, ktorý svojou aktivitou spadá do oprávneného typu akcie/hlavnej aktivity v rámci nasledovnej oblasti podpory[footnoteRef:2]:  [2:  V prípade projektov technickej pomoci sú názvy akcií totožné s názvami hlavných aktivít.] 

Zabezpečenie kvalitných AK na všetkých úrovniach riadenia, implementácie, kontroly, auditu, boja proti korupcii a podvodom, pri monitorovaní dodržiavania zásady DNSH, vrátane podpory AK na regionálnej úrovni a pri investíciách na podporu MRK, ktoré sú nevyhnutné pre napĺňanie stratégií
Oprávnená akcia/hlavná aktivita: 
a) Financovanie AK – implementačná úroveň
Podpora z TP sa neposkytne na projekty, ktoré sa fyzicky dokončili alebo plne realizovali ešte pred predložením žiadosti o financovanie v rámci P SK, bez ohľadu na to, či boli vykonané všetky súvisiace platby.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 7. Popis projektu, 9. Harmonogram realizácie aktivít, 9.1. Aktivity projektu, 10. Merateľné ukazovatele projektu a údaje poskytnuté v rámci nasledovných povinných príloh ŽoNFP : 
· Opis projektu – vzor uvedený v prílohe č. 2 výzvy;
· Opis štátnozamestnaneckého miesta – vzor uvedený v prílohe č. 4 Usmernenia k realizácii projektov TP, resp. iný dokument obsahujúci popis pracovných činností zamestnanca, resp. pracovného miesta (výkon práce vo verejnom záujme);
·  Zoznam pracovných pozícií – vzor uvedený v prílohe č. 3 Usmernenia k realizácii projektov TP.
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP.
Ukončenie uplatniteľnosti PPP: Do skončenia trvania zmluvy o poskytnutí NFP1.

	Podmienka splnenia kritérií pre výber projektov
	Žiadateľ je povinný preukázať splnenie relevantného kritéria pre výber projektov uvedeného v prílohe č. 3 výzvy Kritériá pre výber projektov.
Doplňujúce informácie k zneniu vylučujúceho kritéria HP:          
Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach[footnoteRef:3],                                s prihliadnutím na dodržiavanie zásady rovnakého zaobchádzania                    a aktívneho podporovania mužov a žien vo všetkých aktivitách                         a činnostiach, najmä ak ide o prístup k zamestnaniu, odmeňovanie              a pracovný postup, odborné vzdelávanie a pracovné podmienky.  [3:  https://eur-lex.europa.eu/legal-content/SK/TXT/?uri=CELEX%3A32021R1060
] 

V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím[footnoteRef:4]. [4:  https://www.mpsvr.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf v súlade s Metodickým výkladom k implementácií a uplatňovaniu Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES.] 

Forma preukázania splnenia PPP zo strany žiadateľa: Žiadateľ preukazuje splnenie PPP prostredníctvom formulára ŽoNFP, časť 15. Čestné vyhlásenie žiadateľa. 
Spôsob overovania splnenia PPP zo strany poskytovateľa: Poskytovateľ overuje splnenie PPP prostredníctvom formulára ŽoNFP, časť 15. Čestné vyhlásenie žiadateľa.
Ukončenie uplatniteľnosti PPP: Do skončenia konania o ŽoNFP.

	Oprávnenosť miesta realizácie projektu
	Prijímateľ je povinný realizovať projekt na oprávnenom území.
Pre túto výzvu je oprávneným územím celé územie Slovenskej republiky.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 6. Miesto realizácie projektu.
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP.
Ukončenie uplatniteľnosti PPP: Do skončenia trvania zmluvy o poskytnutí NFP1.

	Podmienka povinného definovania merateľných ukazovateľov projektu
	Výstupy, ktoré majú byť dosiahnuté realizáciou aktivít projektu musia byť kvantifikované prostredníctvom relevantných merateľných ukazovateľov. Zoznam merateľných ukazovateľov projektu a iných údajov je uvedený v prílohe č. 4 výzvy.
Forma preukázania splnenia PPP zo strany žiadateľa: 
Údaje uvedené vo formulári ŽoNFP, časť 10. Merateľné ukazovatele projektu.
Spôsob overenia splnenia PPP zo strany poskytovateľa:  Na základe údajov poskytnutých v rámci dokumentácie ŽoNFP.
Ukončenie uplatniteľnosti PPP: Do skončenia trvania zmluvy o poskytnutí NFP1.

	Podmienka, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 137 nariadenia č. 2024/2509)
	Žiadateľ nesmie byť evidovaný v Systéme včasného odhaľovania rizika a vylúčenia (EDES) v zmysle čl. 137 Nariadenia európskeho parlamentu a Rady (EÚ, Euratom) 2024/2509.
Forma preukázania splnenia PPP zo strany žiadateľa: Nevyžaduje sa.
Spôsob overenia splnenia PPP zo strany poskytovateľa: Údaje v Systéme včasného odhaľovania rizika a vylúčenia (EDES) a to v jeho neverejnej časti dostupnej na webovom sídle https://ec.europa.eu/budget/edes/index_en.cfm.  
Ukončenie uplatniteľnosti PPP: Do skončenia konania o ŽoNFP. 


	Podmienka zákazu vedenia výkonu rozhodnutia voči žiadateľovi
	Voči žiadateľovi nesmie byť vedená exekúcia[footnoteRef:5] podľa exekučného poriadku[footnoteRef:6], ani vedený výkon rozhodnutia podľa osobitných predpisov, ktorého predmetom je nútený výkon povinnosti zaplatiť peňažnú sumu vo výške vymáhaného nároku, vrátane všetkých trov súvisiacich s výkonom rozhodnutia za všetky takto vykonávané exekúcie alebo iné výkony rozhodnutia vyššie ako 1 000 EUR požadovaného v podanej ŽoNFP. [5:  Začatie exekúcie sa uvádza priamo ako legislatívny pojem v §57 ods. 1 Exekučného poriadku, preto doručením poverenia na vykonanie exekúcie exekútorovi sa začína exekúcia. Za ukončenie výkonu exekúcie sa považuje splnenie exekvovanej povinnosti alebo ukončenie exekúcie iným spôsobom, ak je na to daný zákonný dôvod (najmä zastavením exekúcie). Uvedené pri splnení exekvovanej povinnosti znamená, že sa nečaká až na vykonanie formálneho úkonu ukončenia exekúcie exekútorom podľa Exekučného poriadku, t. j. na doručenie upovedomenia o ukončení exekúcie súdu, ale za rozhodný moment sa považuje splnenie povinnosti vykonané povinným. Odklad exekúcie nie je ukončením výkonu exekúcie.]  [6:  Podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov] 

Voči žiadateľovi tiež nesmie byť vedený výkon rozhodnutia na plnenie inej povinnosti, ktorá nespočíva v zaplatení peňažnej sumy, pokiaľ táto nepeňažná povinnosť akokoľvek priamo alebo nepriamo súvisí s projektom, ktorý je predmetom podanej ŽoNFP žiadateľa.
V prípade, ak celková súhrnná výška vymáhaného nároku za všetky exekúcie[footnoteRef:7] alebo iné výkony rozhodnutia presiahla sumu 1 000 EUR, je pre účely posúdenia tejto podmienky rozhodujúca skutočnosť, či dlžná suma a všetky trovy súvisiace s výkonom rozhodnutia boli uhradené[footnoteRef:8], resp. bola dlžná suma a výška všetkých trov exekúcie zložené do zábezpeky v celkovej výške vymáhaného nároku, na osobitný účet exekútora, zriadený na tento účel podľa Exekučného poriadku. Uvedená PPP sa netýka výkonu rozhodnutia voči členom riadiacich a dozorných orgánov subjektu, ale je relevantná vo vzťahu k subjektu žiadateľa. [7:  Podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.]  [8:   V prípade, ak ide o exekučné konania začaté pred 01.04.2017, podmienka úhrady trov súvisiacich s výkonom rozhodnutia nie je relevantná v prípade, ak ide o exekúcie, od vykonania ktorých sa upúšťa. ] 

Forma preukázania splnenia podmienky zo strany žiadateľa: Bez osobitnej prílohy. 
Spôsob overenia splnenia podmienky zo strany poskytovateľa: Prostredníctvom centrálneho registra exekúcií - www.cre.sk, príp. prostredníctvom Centrálna evidencia exekúcií - Ministerstvo spravodlivosti SR.
Ukončenie uplatniteľnosti: Do skončenia trvania zmluvy o poskytnutí NFP1. V čase implementácie projektu je možné uplatniť prerušenie plnenia danej podmienky s tým, že prijímateľ je povinný podmienku opäť začať plniť v termíne stanovenom poskytovateľom[footnoteRef:9] – ak k opätovnému plneniu podmienky dôjde tak, že dočasné neplnenie nespôsobí ohrozenie cieľov projektu, podmienka sa nepovažuje za porušenú, t. j. nie je potrebné postupovať v zmysle čl. 65 NSU. [9:  Uvedená výnimka z povinnosti plniť PPP spočíva najmä v situácii, že sa prijímateľ stane exekvovaným dlžníkom, alebo sa voči nemu vedie iný druh výkonu rozhodnutia a počas lehoty stanovenej poskytovateľom dôjde k úplnému splneniu (exekvovanej) povinnosti, prípadne k inému spôsobu skončenia exekúcie alebo iného spôsobu výkonu rozhodnutia (napr. podľa Daňového poriadku). Účinky odkladu exekúcie automaticky nespadajú pod túto výnimku a je ich vo vzťahu k plneniu PPP potrebné vyhodnotiť podľa konkrétneho dôvodu, pre ktorý k odkladu exekúcie došlo v nadväznosti na § 61i Exekučného poriadku. ] 




	Ďalšie skutočnosti týkajúce sa poskytovania príspevku

	Ďalšie skutočnosti týkajúce sa poskytovania príspevku vyjadrujú súbor podmienok, ktoré sú uvedené už vo výzve, ale ktoré sa uplatnia až po skončení konania o ŽoNFP v predzmluvnom režime a/alebo počas trvania zmluvy o poskytnutí NFP.

	Časová oprávnenosť realizácie projektu
	Hlavnú aktivitu projektu je prijímateľ povinný začať realizovať najskôr 01.08.2026 do vyčerpania zdrojov; max do 31.12.2029.
Čas plnenia/overenia:
Podmienka sa overí a uplatní až po skončení konania o ŽoNFP pred uzavretím zmluvy a počas realizácie projektu.

	Súlad s horizontálnymi princípmi 
	Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach[footnoteRef:10], s prihliadnutím na dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.  [10:  https://www.eurofondy.gov.sk/wp-content/uploads/2022/06/Nariadenie-2021-1060-CELEX_32021R1060_SK_TXT.pdf] 

V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím[footnoteRef:11]. [11:  https://www.mpsvr.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf v súlade s Metodickým výkladom k implementácií a uplatňovaniu Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES.] 

Gestor HP upozorňuje žiadateľa, že plnenie súladu projektu s HP môže byť predmetom finančnej kontroly v implementácii projektu, ktorej právny základ vychádza z platnej a účinnej zmluvy o poskytnutí NFP. 
Čas plnenia/overenia:
V čase realizácie projektu na základe zmluvy o poskytnutí NFP až do skončenia doby udržateľnosti projektu ( ak relevantné) v zmysle čl. 65 nariadenia o spoločných ustanoveniach.

	Oprávnenosť výdavkov:
	Výdavky projektu musia byť v súlade s oprávnenými výdavkami pre oprávnenú akciu/hlavnú aktivitu v rámci tejto výzvy. Pre túto výzvu sú oprávnené výdavky podľa oprávneného typu akcie/hlavnej aktivity v rámci nasledovnej oblasti podpory:
Zabezpečenie kvalitných AK na všetkých úrovniach riadenia, implementácie, kontroly, auditu, boja proti korupcii a podvodom, pri monitorovaní dodržiavania zásady DNSH, vrátane podpory AK na regionálnej úrovni a pri investíciách na podporu MRK, ktoré sú nevyhnutné pre napĺňanie stratégií:
a) Financovanie AK – implementačná úroveň:
521 – Mzdové výdavky (výdavky na mzdy AK a výdavky na mzdy zamestnancov vykonávajúcich činnosti na základe dohôd o prácach vykonávaných mimo pracovného pomeru uzatvorených podľa Zákonníka práce, ktorí vykonávajú činnosti súvisiace s implementáciou fondov EÚ)
Žiadateľ pri príprave rozpočtu vychádza zo Zákona 311/2001 Z. z. - zákonník práce - časť: dohody o prácach vykonávaných mimo pracovného pomeru a dokumentov Príručka k oprávnenosti výdavkov (príloha č. 7 tejto výzvy) a Usmernenie k realizácii projektov TP (príloha č. 6 tejto výzvy). 
Hospodárnosť a efektívnosť výdavkov projektu
Výdavky projektu musia spĺňať kritériá hospodárnosti a efektívnosti v súlade s Príručkou k oprávnenosti výdavkov (príloha č, 7A. tejto výzvy). Žiadateľ je povinný venovať dostatočnú pozornosť príprave podkladov na preukázanie hospodárnosti a efektívnosti výdavkov projektu. Žiadateľ využíva na preukázanie hospodárnosti a efektívnosti metodiku uvedenú v Opise projektu (vzor v prílohe č. 2 výzvy) a je povinný predložiť dokumentáciu v dostatočnom rozsahu a kvalite. Opis projektu musí obsahovať jasné a stručné informácie, ktoré preukazujú hospodárnosť a efektívnosť výdavkov projektu. Informácie, ktoré bezprostredne nepreukazujú hospodárnosť a efektívnosť výdavkov projektu sú neprípustné.
Paušálne financovanie
956 - Paušálna sadzba na pokrytie zostávajúcich oprávnených nákladov projektu podľa článku 56 NSU (nariadenie Európskeho parlamentu a Rady (EÚ) 2021/1060). 
V zmysle Nariadenia Európskeho parlamentu a Rady (EÚ) č. 2021/1060, čl. 56 sa pre výzvu stanovuje paušálna sadzba vo výške 21,21 % oprávnených priamych nákladov na zamestnancov na pokrytie zostávajúcich oprávnených nákladov okrem priamych nákladov na zamestnancov, ktoré sú predmetom oprávnených výdavkov uvedených v písm. a) tejto časti výzvy. Základňa pre výpočet paušálnej sadzby na pokrytie zostávajúcich oprávnených výdavkov projektu je skupina výdavkov 521 – Mzdové výdavky, ktoré sú zadefinované v písm. a) tejto časti výzvy. 
V prípade, že pri výpočte zostávajúcich oprávnených nákladov nastane situácia, že súčet celkových výdavkov (súčet oprávnených priamych nákladov na zamestnancov a zostávajúcich oprávnených nákladov) presiahne sumu určenú v časti výzvy s názvom „Výška finančných prostriedkov určených na vyčerpanie vo výzve (všetky zdroje)“, maximálny limit na uplatnenie celkových výdavkov je alokácia určená touto výzvou v časti „Výška finančných prostriedkov určených na vyčerpanie vo výzve (všetky zdroje)“.
Pri aplikácii uvedenej paušálnej sadzby nie je potrebné odôvodniť skutočné náklady v uvedenej kategórii výdavkov. Výdavky musia súvisieť s realizáciou projektu alebo musia byť nevyhnutné pre realizáciu projektu ako je uvedené v časti „PPP Oprávnenosť aktivít projektu“.
 
Žiadateľ je povinný zadefinovať typy výdavkov, ktoré plánuje použiť v projekte a to z dôvodu zamedzenia duplicitného financovania. Typy výdavkov zadefinuje bez vyčíslenia ich finančnej hodnoty do Opisu projektu (Príloha č. 2 tejto výzvy).

Za oprávnené výdavky v rámci skupiny výdavkov 956 sa považujú najmä:  
· mzdové výdavky zamestnancov vykonávajúcich podpornú činnosť (napr. mzdoví účtovníci, finanční účtovníci a pod.) v zmysle vymedzenia definície nepriamych výdavkov uvedenej v prílohe č. 1 Príručky k oprávnenosti výdavky (Kategórie nepriamych výdavkov),
· obstaranie dlhodobého hmotného majetku, pričom v prípade strojov, prístrojov a zariadení je cena definovaná podľa ustanovenia § 25 ods. 6 písm. a) zákona č. 431/2002 Z. z. o účtovníctve v znení neskorších predpisov (ďalej ako „zákon o účtovníctve“), resp. podľa vnútorného predpisu žiadateľa. Oprávnenými výdavkami na obstaranie dopravného prostriedky sú iba výdavky, ktoré boli použité na obstaranie dopravných prostriedkov s ekologickým pohonom v zmysle ustanovenia § 3 ods. 1 písm. b) bod 1 zákona č. 214/2021 Z. z. o podpore ekologických vozidiel cestnej dopravy a o zmene a doplnení niektorých zákonov. Finančné limity pre nákup dopravných prostriedkov štátnymi rozpočtovými organizáciami a štátnymi príspevkovými organizáciami sa zároveň riadia nariadením vlády SR č. 419/2014 Z. z. o limitoch výdavkov na obstaranie osobných automobilov štátnymi rozpočtovými organizáciami a štátnymi príspevkovými organizáciami v znení neskorších predpisov (ďalej ako „nariadenie vlády SR č. 419/2014 Z. z.“) a ich nákup musí byť v súlade so zásadou „nespôsobovať významnú škodu“,
· obstaranie dlhodobého nehmotného majetku, pričom oprávneným výdavkom na obstaranie dlhodobého nehmotného majetku je obstarávacia cena definovaná podľa ustanovenia § 25 ods. 6 písm. a) zákona o účtovníctve, resp. podľa vnútorného predpisu žiadateľa,
· nákup spotrebného materiálu (vrátane spotreby energií a ostatných neskladovateľných dodávok),
· cestovné náhrady,
· služby súvisiace s vyššie vymedzenými oblasťami podpory technickej pomoci (vrátane udržiavacích prác),
· ďalšie režijné a prevádzkové výdavky, 
· ostatné výdavky potrebné na dosiahnutie cieľa projektu.
V rámci posudzovania oprávnenosti výdavkov sa pri výkone administratívnej finančnej kontroly a finančnej kontroly na mieste kontroluje správna aplikácia paušálnej sadzby, a to určenie základne pre výpočet paušálnej sadzby, percentuálna výška paušálnej sadzby a matematický výpočet výšky výdavkov na ostatné oprávnené výdavky projektu určené paušálnou sadzbou.
Zjednodušené vykazovanie nákladov neznamená zrušenie povinnosti plne dodržiavať všetky uplatniteľné právne predpisy EÚ a vnútroštátne právne predpisy SR.
Čas plnenia/overenia:
Podmienka sa overí a uplatní až po skončení konania o ŽoNFP pred uzavretím zmluvy a počas realizácie projektu.

	Podmienka nebyť podnikom v ťažkostiach
	Žiadateľ/Prijímateľ nemôže byť v súlade s čl. 7 ods. 1 písm. d) nariadenia o EFRR a KF podnikom v ťažkostiach „podľa vymedzenia v článku 2 bode 18 nariadenia (EÚ) č. 651/2014“. 
Podnik v ťažkostiach je definovaný v Metodickom dokumente riadiaceho orgánu pre Program Slovensko 2021 – 2027 č. 12  – posudzovanie podniku v ťažkostiach. 
Podmienka sa bude overovať dvojfázovo: 
1. na základe tzv. samooverenia zo strany žiadateľa formou Čestného vyhlásenia pred uzavretím zmluvy o poskytnutí NFP v prípade žiadateľa, ktorý disponuje právoplatným rozhodnutím o schválení a 
2. ku dňu nadobudnutiu účinnosti zmluvy o poskytnutí NFP poskytovateľ overí, či žiadateľ/prijímateľ spĺňa podmienku nebyť podnik v ťažkostiach, pokiaľ sa identifikoval ako podnik.
Podmienka overenia nebyť podnikom v ťažkostiach bude posudzovaná poskytovateľom v súlade s Metodickým usmernením k posudzovaniu podniku v ťažkostiach.

	Podmienka, že realizácia plnenia podľa zmluvy o poskytnutí NFP nie je v rozpore so zákonom č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „zákon o vykonávaní medzinárodných sankcií“) a teda žiadateľ/partner/prijímateľ nenávratného finančného príspevku neporušuje akúkoľvek medzinárodnú sankciu upravenú v akomkoľvek predpise o medzinárodnej sankcii podľa § 2 písm. b) zákona o vykonávaní medzinárodných sankcií.
	Overovanie medzinárodných sankcií sa vykonáva v nasledovných fázach:
a) vo fáze poskytnutia súčinnosti pred podpisom Zmluvy o poskytnutí NFP aj pred podpisom dodatku k zmluve o poskytnutí NFP;
b) v rámci procesu kontroly verejného obstarávania;
c) v rámci výkonu AFK ŽoP a FKnM.

Za účelom nastavenia efektívneho modelu overovania medzinárodných sankcií je poskytovateľ povinný požadovať:
· vo fáze poskytnutia súčinnosti pred podpisom Zmluvy o poskytnutí NFP aj pred podpisom dodatku k zmluve o poskytnutí NFP čestné vyhlásenie k uplatňovaniu medzinárodných sankcií od žiadateľa/partnera/prijímateľa nenávratného finančného príspevku podľa vzoru tvoriaceho prílohu č. 2 Príručky pre žiadateľa. V tejto fáze poskytovateľ overuje predmetnú skutočnosť vo vzťahu k žiadateľovi a partnerovi a to len na základe predloženého čestného vyhlásenia.

· v rámci procesu kontroly verejného obstarávania, v rámci výkonu AFK ŽoP a FKnM čestné vyhlásenie k vlastníckej a riadiacej štruktúre subjektu podľa vzoru tvoriaceho prílohu č. 3 Príručky pre žiadateľa. V týchto fázach poskytovateľ overuje predmetnú skutočnosť vo vzťahu k prijímateľovi, partnerovi, užívateľovi a dodávateľovi/subdodávateľovi. ÚVO, pri kontrole verejného obstarávania vykonáva overenie medzinárodných sankcií, v týchto prípadoch poskytovateľ predmetné overenie duplicitne nevykonáva.  Postup v rámci procesu kontroly VO, výkonu AFK ŽoP a FKnM  uvedený vyššie poskytovateľ použije, ak nemá nastavený iný systém overovania medzinárodných sankcií.

Čestné vyhlásenie k uplatňovaniu medzinárodných sankcií podľa vzoru tvoriaceho prílohu č. 2 Príručky pre žiadateľa predkladá žiadateľ (aj za partnera) raz a to vo fáze poskytnutia súčinnosti pred podpisom Zmluvy o poskytnutí NFP a ďalej len v prípade, ak počas realizácie plnenia podľa Zmluvy o poskytnutí NFP dôjde na strane hospodárskeho subjektu, ktorý prijímateľ/partner zastupuje, k zmene skutočností/fyzických osôb/právnických osôb, v dôsledku ktorých by plnenie podľa zmluvy bolo v rozpore s akýmikoľvek  predpismi o medzinárodných sankciách podľa § 2 písm. b) zákona č. 289/2016 Z. z.

V prípade, ak bude v rámci vyššie uvedených fáz overovania medzinárodných sankcií identifikovaná niektorá zo situácií uvedená v sankčných nariadeniach EÚ upravujúcich problematiku medzinárodných sankcií alebo v zákone o vykonávaní medzinárodných sankcií, na ktorú sa vzťahuje reštriktívne opatrenie, t. z. ak je identifikovaná v projekte osoba napĺňajúca definičné znaky osoby, na ktorú sa vzťahujú sankčné opatrenia, tak dotknuté výdavky projektu budú považované za neoprávnené, nakoľko nebudú vynaložené v súlade s právnymi aktami EÚ a SR.

Z overovania je potrebné vytvoriť záznam o spôsobe overenia pre účely auditu (vysvetlenie, prinstcreen, čestné vyhlásenie, poznámka v kontrolnom zázname, atď.).

V rámci overovania akéhokoľvek subjektu, či sa jedná o žiadateľa/prijímateľa nenávratného finančného príspevku alebo iný subjekt, ktorému budú poskytnuté finančné prostriedky, je potrebné v prvom kroku identifikovať právnické osoby/fyzické osoby za daný subjekt, resp. preveriť správnosť údajov uvádzaných v čestnom vyhlásení, a to prostredníctvom dostupných zdrojov (najmä obchodný register, živnostenský register, register partnerov verejného sektora, register foaf.sk, Arachne, iné relevantné databázy a verejne dostupné zdroje), keďže je potrebné identifikovať aj konečných užívateľov výhod  daného subjektu. Následne je potrebné takto identifikované fyzické/právnické osoby overiť, či sa na nich, resp. na danú situáciu vzťahujú medzinárodné sankčné opatrenia, napr. prostredníctvom sankčnej mapy  (https://sanctionsmap.eu/#/main). 








	Informácie k spôsobu predloženia ŽoNFP

	Spôsob podania ŽoNFP
	Žiadateľ je povinný predložiť ŽoNFP riadne a včas, pričom definícia týchto podmienok je uvedená  v Príručke pre žiadateľa(príloha č. 5 tejto výzvy). Jednou z podmienok predloženia ŽoNFP riadne je podmienka: „Žiadateľ o NFP je oprávnený predložiť v rámci výzvy súčasne vždy iba jednu žiadosť o NFP na konkrétne časové obdobie.“ V uvedenom dokumente sú inštrukcie pre žiadateľa potrebné na prípravu a predloženie ŽoNFP. Dokument obsahuje tiež informácie o postupe schvaľovania ŽoNFP poskytovateľom a spôsob komunikácie žiadateľa s poskytovateľom.
Žiadateľ predkladá:
1.    vyplnený formulár ŽoNFP vrátane všetkých príloh elektronicky 
       prostredníctvom verejnej časti ITMS21+ a zároveň
2.    vyplnený formulár ŽoNFP bez príloh v písomnej forme, a to:
· v elektronickej podobe prostredníctvom elektronickej schránky               poskytovateľa 
· v listinnej podobe v origináli, opečiatkovaný a podpísaný na doručovaciu adresu poskytovateľa uvedenú nižšie (adresa pre listinné podanie ŽoNFP) výlučne v prípade technického obmedzenia predloženia ŽoNFP prostredníctvom elektronickej schránky poskytovateľa.
Doplňujúce informácie poskytovateľ k spôsobu podania ŽoNFP sú uvedené v dokumente Usmernenie k realizácii projektov TP (príloha č. 6 tejto výzvy).

Žiadateľ vychádza pri príprave žiadosti o NFP aj z nasledovných dokumentov:
▪ aktuálna verzia Programu Slovensko, zverejnená na https://www.eurofondy.gov.sk/dokumenty-a-publikacie/dokumenty/
Pri vypĺňaní formuláru ŽoNFP postupuje žiadateľ podľa vzorového formulára ŽoNFP, ktorý je prílohou č. 1 tejto výzvy.

	Miesto pre podanie ŽoNFP
	Identifikácia elektronickej schránky:
V zmysle § 17 ods. 1 a 3 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov je žiadateľ povinný doručiť ŽoNFP elektronicky do schránky MIRRI SR prostredníctvom Ústredného portálu verejnej správy na adrese www.slovensko.sk (identifikácia schránky: MIRRI SR, IČO: 50349287, číslo schránky: E0006167914). Za účelom upresnenia je potrebné na konci predmetu elektronickej správy doplniť pomlčku a výraz „Technická pomoc“.
V osobitných prípadoch (napr. z dôvodov technických alebo prevádzkových obmedzení, ktoré je žiadateľ povinný preukázať pri predložení ŽoNFP) je žiadateľ oprávnený predložiť ŽoNFP v listinnej podobe.
Adresa pre listinné podanie ŽoNFP:
Žiadosť o NFP, vrátane všetkých príloh, je možné doručiť v listinnej podobe v jednom origináli (vytlačenom po odoslaní prostredníctvom ITMS a podpísanom) a jednej kópii:
· doporučenou poštou alebo kuriérskou službou na adresu:
Ministerstvo investícií, regionálneho rozvoja a informatizácie Slovenskej republiky 
sekcia programovania a podpory Programu Slovensko
odbor technickej pomoci, oddelenie implementácie projektov TP
Pribinova 4195/25 
811  09 Bratislava

· osobne v pracovných dňoch: 
· Po – Št: 9:00 - 14:30 hod. (obedňajšia prestávka 11:30 - 12:30 hod.) 
Pi: 9:00 - 14:00 hod. (obedňajšia prestávka 11:30 - 12:30 hod.):
podateľňa Ministerstva investícií, regionálneho rozvoja a informatizácie Slovenskej republiky 
Pribinova 4195/25
811 09 Bratislava




	Predpokladaná lehota na vydanie rozhodnutia v konaní o ŽoNFP

	Rozhodnutie o žiadosti o poskytnutí nenávratného finančného príspevku (ďalej aj „ŽoNFP“) bude vydané najneskôr do 50 pracovných dní od predloženia ŽoNFP.  
Poskytovateľ je oprávnený predĺžiť lehotu na vydanie rozhodnutia o ŽoNFP v prípade, ak nie je možné ukončiť konanie o ŽoNFP do 50 pracovných dní od predloženia ŽoNFP. 
V prípade, že zo strany poskytovateľa nemôžu byť lehoty dodržané v zmysle predchádzajúcich odsekov, poskytovateľ informuje žiadateľa o dôvodoch nedodržania lehôt, ako aj o nových lehotách, zverejnením oznamu na webovej stránke www.eurofondy.gov.sk, prostredníctvom ITMS21+ a tiež zaslaním na kontaktnú     e-mailovú adresu uvedenú v ŽoNFP. V prípade, že nové lehoty nemôžu byť dodržané, postupuje poskytovateľ obdobne.
Do lehoty na vydanie rozhodnutia sa nezapočítava čas potrebný na predloženie náležitostí zo strany žiadateľa na základe výzvy zaslanej riadiacim orgánom P SK (t. j. prerušuje sa dňom zaslania výzvy na doplnenie chýbajúcich náležitostí a začína plynúť dňom doručenia náležitostí poskytovateľovi).




	Ďalšie formálne náležitosti

	Spôsob financovania
	V rámci tejto výzvy je určený spôsob financovania v súlade s platnou Príručkou k finančnému riadeniu fondov EÚ na programové obdobie 2021 – 2027 (https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/prirucka-k-financnemu-riadeniu-fondov-eu-programove-obdobie-2021-2027/).
Prostriedky EÚ a štátneho rozpočtu na spolufinancovanie sú prijímateľom poskytované:
· systémom predfinancovania
· systémom zálohových platieb
· systémom refundácie
· kombináciou systému predfinancovania a refundácie
· kombináciou systému zálohových platieb a refundácie
· kombináciou systému predfinancovania so systémom zálohových platieb – za podmienky, že sú jasne identifikované typy výdavkov (rozpočtové položky projektu) určené pre systém predfinancovania a systém zálohových platieb na účely výpočtu maximálnej výšky poskytnutej zálohovej platby. Prijímateľ v spolupráci s RO P SK pred prvou žiadosťou o poskytnutie zálohovej platby zabezpečí identifikáciu jednotlivých typov výdavkov (rozpočtových položiek projektu), ktoré budú financované systémom zálohovej platby. Identifikáciu prijímateľ oznámi RO P SK.
Forma poskytovaného príspevku: nenávratný finančný príspevok.

	Zabezpečenie pohľadávky
	Poskytovateľ nevyžaduje zabezpečenie pohľadávky (ani budúcej) poskytovateľa voči prijímateľovi, ktorá by mu mohla vzniknúť zo zmluvy o poskytnutí NFP.



	Poskytovanie informácií k príprave ŽoNFP[footnoteRef:12] [12:  Otázky týkajúce sa technických nastavení informačných systémov (napr. nastavenie ITMS, prihlásenie do ITMS, a pod.) smerujú prijímatelia priamo na IT podporu predmetných informačných systémov (napr. itms@datacentrum.sk, helpdesk.datacentrum.sk a pod.).] 


	Kontaktné údaje poskytovateľa a spôsob komunikácie s poskytovateľom
	Bližšie informácie týkajúce sa výzvy a prípravy ŽoNFP je možné získať:
- telefonicky na telefónnych číslach:  02/2092 8483
02/2092 8484 
02/2092 8485
02/2092 8479
02/2092 8481
- e-mailom na adrese: projektytp@mirri.gov.sk 
- písomne na kontaktnej adrese poskytovateľa: 
Ministerstvo investícií, regionálneho rozvoja a informatizácie SR 
sekcia programovania a podpory Programu Slovensko
odbor technickej pomoci, oddelenie implementácie projektov TP 
Pribinova 4195/25  
811  09 Bratislava
- osobne v pracovných dňoch v čase 8:30 hod. - 14:30 hod. na kontaktnej adrese: 
Ministerstvo investícií, regionálneho rozvoja a informatizácie SR 
sekcia programovania a podpory Programu Slovensko
odbor technickej pomoci, oddelenie implementácie projektov TP 
Pribinova 4195/25
811 09 Bratislava
V prípade záujmu o osobnú konzultáciu s pracovníkmi poskytovateľa je nutné vopred si dohodnúť termín stretnutia.
Záväzné informácie sú žiadateľom poskytované výlučne v písomnej forme. Informácie poskytované ústne nemajú záväzný charakter a žiadateľ sa na ne nemôže odvolávať.



	Identifikácia synergických a komplementárnych účinkov

	Synergické a komplementárne účinky
	Nerelevantné pre projekty technickej pomoci



	Zmena a zrušenie výzvy

	Zmena a zrušenie výzvy
	Poskytovateľ je oprávnený v súlade s § 25 ods. 3 zákona č. 121/2022 o príspevkoch z fondov EÚ a o zmene a doplnení niektorých zákonov (ďalej len „zákon o príspevkoch z fondov EÚ“) výzvu zmeniť alebo zrušiť. 
Poskytovateľ môže výzvu s uzavretím na základe inej skutočnosti zmeniť v celom rozsahu (vrátane podmienok poskytnutia príspevku) v súlade s § 14 ods. 4 zákona o príspevkoch z fondov EÚ, do vydania prvého rozhodnutia. Za prvé rozhodnutie sa nepovažuje rozhodnutie o zastavení konania podľa § 17 ods. 1 zákona o príspevkoch z fondov EÚ. Pri zmene výzvy musia byť dodržané princípy podľa § 2 ods. 2 zákona o príspevkoch z fondov EÚ, t. j. princíp partnerstva a viacúrovňového riadenia; princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti a princíp účinnosti; uplatňovaný je aj zákaz konfliktu záujmov. Informáciu o zmene výzvy vrátane zdôvodnenia tejto zmeny zverejní poskytovateľ prostredníctvom ITMS21+.
Poskytovateľ umožní žiadateľovi doplniť alebo zmeniť žiadosť podanú do termínu zmeny výzvy, ak ide o takú zmenu výzvy, ktorou môže byť skôr podaná žiadosť dotknutá; poskytovateľ písomne informuje žiadateľa a určí primeranú lehotu na doplnenie alebo zmenu žiadosti, ktorá nesmie byť kratšia ako 10 pracovných dní. Rozhodnutie, ktoré bolo vydané na základe výzvy do jej zmeny, nie je zmenou výzvy dotknuté.
Poskytovateľ môže kedykoľvek po zverejnení výzvy zmeniť formálne náležitosti výzvy, ďalšie skutočnosti týkajúce sa poskytovania príspevku, ktoré nemajú charakter podmienky poskytnutia príspevku, a prílohy. Zverejnenie zmien spolu s ich odôvodením zverejní poskytovateľ prostredníctvom ITMS21+.
Poskytovateľ môže výzvu zrušiť. Rozhodnutie, ktoré bolo vydané na základe výzvy do jej zrušenia, je zrušením výzvy nedotknuté. Poskytovateľ predloženú žiadosť podanú do zrušenia výzvy, o ktorej nebolo rozhodnuté podľa § 16 alebo § 17 zákona o príspevkoch z fondov EÚ, žiadateľovi vráti. Informáciu o zrušení výzvy a zdôvodnenie jej zrušenia zverejní poskytovateľ prostredníctvom ITMS21+.



	Prílohy výzvy

	1. Formulár žiadosti o NFP

	2. Vzor povinnej prílohy k žiadosti o NFP - Opis projektu

	3. Kritériá pre výber projektov

	4. Zoznam merateľných ukazovateľov projektu a iných údajov

	5. Príručka pre žiadateľa, aktuálna verzia zverejnená na  Metodické dokumenty pre Program Slovensko (P SK) | Eurofondy 

	6. Usmernenie k realizácii projektov TP, aktuálna verzia zverejnená na https://eurofondy.gov.sk/dokumenty-a-publikacie/metodicke-dokumenty/ 

	7. A) Príručka k oprávnenosti výdavkov, aktuálna verzia zverejnená na Metodické dokumenty pre Program Slovensko (P SK) | Eurofondy  
        B) Číselník skupín výdavkov, aktuálna verzia zverejnená na Metodické dokumenty Centrálneho koordinačného orgánu (CKO) | Eurofondy 

	8. Príručka pre žiadateľov/prijímateľov k procesu a kontrole verejného obstarávania/obstarávania, aktuálna verzia zverejnená na https://www.eurofondy.gov.sk/dokumenty-a-publikacie/metodicke-dokumenty/

